
1. BENDROSIOS NUOSTATOS

1.1. Perkančioji  organizacija: VŠĮ Lietuvos sveikatos mokslų universitetas (toliau – LSMU), įstaigos kodas 302536989, buveinė A. Mickevičiaus g. 9, Kaunas (toliau vadinama – perkančioji organizacija).
1.2. Perkančioji organizacija yra pridėtinės vertės mokesčio (toliau vadinama – PVM) mokėtoja.
1.3.  Šis mažos vertės viešasis pirkimas (toliau – pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau – CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (aktualia redakcija) (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos arba pirkimo dokumentai arba pirkimo sąlygos arba konkurso sąlygos) ir Sąlygų priedai bei pirkimo dokumentų paaiškinimai (patikslinimai). 
1.4. Vartojamos pagrindinės sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ (aktualioje redakcijoje), Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“ (aktualioje redakcijoje), Tiekėjo kvalifikacijos reikalavimų nustatymo metodikoje (toliau – Metodika), patvirtintoje 2017 m. birželio 29 d. įsakymu Nr. 1S-105 “Dėl tiekėjo kvalifikacijos reikalavimų nustatymo metodikos patvirtinimo“ (aktualioje redakcijoje).
1.5. Sąlygose naudojamos sąvokos:
1.5.1. Subtiekėjas, kurio pajėgumais tiekėjas nesiremia (toliau – Subtiekėjas) – tiekėjo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus (Metodikos 2.7 p.).
1.6. Pirkimo dokumentai ir jų paaiškinimai bei papildymai skelbiami CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, adresu https://pirkimai.eviesiejipirkimai.lt. 
1.7. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.8. Informacija apie pirkimo organizatorių arba pirkimo komisijos narius, kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimo procedūromis, pateikta Skelbimo I dalies 1 punkte.
1.9. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams, išskyrus atvejus, kai Sutartis sudaroma žodžiu, bus pateikta po sprendimo dėl pirkimą laimėjusio pasiūlymo priėmimo.
1.10. Perkančioji organizacija nevykdė rinkos konsultaciją susijusią su šiuo pirkimu. 
1.11.	Pirkimas neatliekamas naudojantis centralizuotų pirkimų katalogu, nes tokių paslaugų kataloge nėra. 
1.12. Jeigu yra prieštaravimų, neatitikimų tarp skelbimo ir  Sąlygų, teisinga laikoma informacija nurodyta skelbime.
1.13. Jeigu perkančioji organizacija patikslina Sąlygas, naujesni pakeitimai turi pirmenybę prieš senesnius pakeitimus. Tiekėjai turi vadovautis naujausia paskelbta Sąlygų versija ir naujausiais pirkimo dokumentų paaiškinimais bei patikslinimais.
1.14.	 Perkančioji organizacija neatlygina tiekėjui jokių išlaidų, susijusių su pirkimo sąlygų gavimu, pasiūlymų rengimu ir pan., įskaitant ir išlaidas, patiriamas dėl to, kad vadovaudamasi VPĮ nuostatomis  perkančioji organizacija nutraukė pirkimo procedūras.
1.15.	Perkančioji organizacija laikys, kad visi dalyviai yra susipažinę su pirkimo sąlygomis ir su Lietuvos Respublikos teisės aktais, reglamentuojančiais viešuosius pirkimus, sutarčių sudarymą ir vykdymą, ir kitais teisės aktais, kurių nuostatos gali reglamentuoti bet kokius tarp perkančiosios organizacijos ir tiekėjų susiklostančius santykius, kylančius iš, ar susijusius su pirkimo procedūromis.
1.16. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.4.4 papunktį (savarankiškai nustatomi aplinkos apsaugos kriterijai). Aplinkos apaugos kriterijai nustatyti Sutarties vykdymo sąlygose.

2. PIRKIMO OBJEKTAS

2.1. VšĮ Lietuvos sveikatos mokslų universitetas (toliau – perkančioji organizacija) atlieka pirkimą ir numato įsigyti šį pirkimo objektą, t. y. . kurjerių paslaugos užsienyje. Pagrindinis BVPŽ kodas 64120000-3. Pirkimo objektas apibūdintas ir reikalavimai jam nustatyti Techninėje specifikacijoje (toliau – Techninė specifikacija arba Techninė užduotis) (1 priedas). 
2.2. Pirkimo objektas yra skaidomas į 2 pirkimo objekto dalis. Tiekėjas gali teikti pasiūlymą vienai (pilnai), kelioms (pilnoms) arba visoms (pilnoms) pirkimo objekto dalims. Konkurso dalyvių skaičius neribojamas. Pirkimo objektų dalių pavadinimai:
2.2.1. I pirkimo objekto dalis: Kurjerių paslaugos užsienyje (paprastos ir/arba skubios siuntos) (toliau – 1 pirkimo objekto dalis):
2.2.2. II pirkimo objekto dalis: Kurjerių paslaugos užsienyje su specifiniais temperatūriniais režimais, sausu ledu, specialiomis dėžėmis, pavojingų medžiagų siuntimas (toliau – 2 pirkimo objekto dalis):
…..
2.3. Pirkimo objekto dalims skirtos lėšų sumos eurais be PVM, t. y.:
2.3.1. I pirkimo objekto dalyje nurodytų prekių įsigijimui yra skiriama minimaliai už 500,00 Eur be PVM, o maksimaliai – 12 396, 69 Eur be PVM.; 
2.3.2. II pirkimo objekto dalyje nurodytų prekių įsigijimui yra skiriama minimaliai už 500,00 Eur be PVM, o maksimaliai -  12 396, 70 Eur be PVM.
          2.4. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.5. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“. 
2.6.   Su tiekėju bus sudaryta rašytinė pirkimo - pardavimo sutartis (toliau – Sutartis)( Priedas Nr. 3). 
2.7. Sutarties trukmė, paslaugų suteikimo terminai nurodyti Sutarties projekte (priedas Nr. 3). 

3. TIEKĖJO PAŠALINIMO PAGRINDAI, REIKALAVIMAI KVALIFIKACIJAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI

3.1. Perkančioji organizacija nustato, kad tiekėjas bus šalinamas iš pirkimo jeigu: 
3.1.1. yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose (vadovaujantis VPĮ 46 str. 21 punktu).
3.1.2. Tiekėjas pateikdamas pasiūlymą, pasiūlymo formoje deklaruoja, kad jam netaikomos VPĮ 46 straipsnio 2¹ nuostatos. Tuo atveju, jeigu pasiūlymą pateikia tiekėjų grupė arba tiekėjas pasitelkia subtiekėją – kartu su pasiūlymu pateikiama kiekvieno tiekėjų grupės nario, tiekėjo pasitelkiamo subtiekėjo (-jų) užpildyta laisvos formos deklaracija, kurioje turi būti nurodyta kad jam nėra taikomas VPĮ 46 straipsnio 2¹ dalyje nurodytas pašalinimo pagrindas.
3.2. Perkančioji organizacija nenustato reikalavimų kvalifikacijai bei nereikalauja, kad tiekėjas laikytųsi kokybės vadybos sistemos ir (arba) aplinkos apsaugos vadybos sistemos standartų.
3.3. Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas, teikdamas pasiūlymą, perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.

4. PIRKIMO DOKUMENTŲ PAAIŠKINIMAI IR PATIKSLINIMAI

4.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.
4.2. Pirkimo dalyviai visus klausimus, galės pateikti CVP IS susirašinėjimo priemonėmis bendra tvarka. 
4.3. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams, neatskleidžiant prašymą pateikusiojo tiekėjo tapatybės. Jei paaiškinimai ar patikslinimai teikiami perkančiosios organizacijos iniciatyva, jie taip pat  skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Tiekėjui, prieš teikiant pasiūlymą rekomenduojama pasitikrinti, ar perkančioji organizacija nėra paskelbusi pirkimo dokumentų paaiškinimų, patikslinimų,  o ir jei tokių yra, pasitikrinti, ar anksčiau pateiktas pasiūlymas atitinka naujausius paskelbtus reikalavimus ir, ar reikia patikslinti pasiūlymą. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tiek, kiek vėluojama juos pateikti.
4.4. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.
4.5. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, reikalavimus tiekėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
4.6. Perkančioji organizacija nerengs susitikimo su tiekėjais dėl pirkimo dokumentų paaiškinimo ir (ar) objekto apžiūros.

5. PASIŪLYMŲ RENGIMAS IR TEIKIMAS

5.1. Tiekėjas gali pateikti tik vieną pasiūlymą (pilnai pirkimo objekto apimčiai) – individualiai arba kaip Tiekėjų grupės narys. Tiekėjui, teikiančiam pasiūlymą savarankiškai ar kaip tiekėjų grupės nariui, nedraudžiama būti kito tiekėjo subtiekėju ar ūkio subjektu, kurio pajėgumais remiamasi kitas tiekėjas, tame pačiame pirkime.
5.2. Jei pasiūlymą teikia Tiekėjų grupė:
5.2.1. Pirkime pasiūlymą teikianti tiekėjų grupė su pasiūlymu turi pateikti jungtinės veiklos sutarties kopiją. Jungtinės veiklos sutartyje privalo būti nurodyta kiekvienos šios sutarties šalies įsipareigojimai vykdant numatomą su perkančiąja organizacija sudaryti sutartį, šių įsipareigojimų vertės dalis procentais, įeinanti į bendrą sutarties kainą. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja tiekėjų grupei (kuris jungtinės veiklos sutarties dalyvis yra įgaliojamas tiekėjų grupės vardu teikti pasiūlymą, su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, o laimėjus pirkimą, – pasirašyti sutartį su perkančiąja organizacija, teikti sąskaitas-faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su sutarties vykdymu susijusius dokumentus (įgaliotas dalyvis) ir kt.). Jungtinės veiklos sutarties nuostatos negali būti keičiamos be perkančiosios organizacijos sutikimo.
5.2.2. Perkančioji organizacija nereikalauja, kad tiekėjų grupės pateiktą pasiūlymą pripažinus laimėjusiu ir pasiūlius sudaryti sutartį, ši tiekėjų grupė įgytų tam tikrą teisinę formą.
5.2.3. CVP IS priemonėmis pateiktus klausimus atsako įgaliotas bendrą pasiūlymą pateikti tiekėjas.
5.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos) naudojant CVP IS priemones. Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
5.4. Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių kalba, turi būti pateiktas tikslus vertimas į lietuvių kalbą (išverstame dokumente nurodant vertimą atlikusio asmens vardą, pavardę ir parašą).
5.5. Pasiūlymas turi būti pateiktas užpildant Pasiūlymo formą ir pridedant visus pirkimo dokumentuose reikalaujamus dokumentus. 
5.6. Pasiūlymuose nurodoma pirkimo objekto kaina pateikiama eurais, turi būti išreikšta ir apskaičiuota taip, kaip nurodyta Pasiūlymo formoje (Priedas Nr. 2). Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
5.7. Tiekėjas pasiūlyme turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jei tokia informacija pasiūlyme nebus nurodyta, tuomet bus laikoma, kad bet kuri pateiktame pasiūlyme nurodyta informacija nėra konfidenciali. Konfidencialia informacija negali būti laikomos pasiūlymo charakteristikos, į kurias turi būti atsižvelgiama vertinant pasiūlymus. Be to, pasiūlymo konfidencialia informacija nelaikoma informacija, nurodyta VPĮ 20 straipsnio 2 dalyje. Perkančiajai organizacijai kilus abejonių, ar konkreti informacija pagrįstai nurodyta konfidencialia, privalo kreiptis į tiekėją, prašydama pagrįsti informacijos konfidencialumą. Jeigu tiekėjas per  perkančiosios organizacijos nurodytą terminą (kuris negali būti trumpesnis kaip 3 darbo dienos) nepateiks tokių įrodymų arba nepateiks pagrįstų argumentų ir (ar) įrodymų, jog informacija pagrįstai nurodyta kaip konfidenciali, bus laikoma, kad tokia informacija yra nekonfidenciali. Gavusi pirkime dalyvaujančio tiekėjo prašymą susipažinti su tiekėjo pasiūlymu, kuriame nurodyta konfidenciali informacija, perkančioji organizacija suteiks tiek informacijos, kiek reikia tiekėjui sprendžiant dėl poreikio ginti savo teisėtus interesus (kiekvienu konkrečiu atveju individualiai) (pavyzdžiui, pateikdama pasiūlymo aspektų santrauką ir jų technines charakteristikas, taip, kad nebūtų galima nustatyti konfidencialios informacijos). Jei tiekėjo pasiūlyme nurodyta konfidenciali informacija, perkančiosios organizacijos vertinimu, nėra konfidenciali, prieš supažindindama kitą tiekėją su tokiu pasiūlymu, ji apie tokius savo ketinimus informuos konfidencialią informaciją pasiūlyme nurodžiusį tiekėją.
5.8. Pasiūlymą sudaro tiekėjo pateiktų duomenų bei dokumentų visuma, t. y.  CVP IS pasiūlymo lango eilutėje „Prisegti dokumentai“ pateikti duomenys ir dokumentai:
2 lentelė
	Eil. Nr. 
	Dokumentas

	5.8.1.
	Tiekėjo pasirašytas pasiūlymas, parengtas pagal šių pirkimo sąlygų 2 priedą.

	5.8.2.
	Jungtinės veiklos sutartis (jei  pasiūlymą teikia tiekėjų grupė, kuri yra sudariusi jungtinės veiklos sutartį) (pagal pirkimo sąlygų 5.2.1 p.). Jei pirkimo procedūrose dalyvaujanti tiekėjų grupė nėra sudariusi jungtinės veiklos sutarties - kartu su pasiūlymu turi būti pateikiamas (laisva forma) dalyvavimo viešajame pirkime kaip tiekėjų grupės teisinis pagrindas (pagal pirkimo sąlygų 5.2.2 p.). 

	5.8.3.*
	Įgaliojimas pateikti pasiūlymą ir kitus dokumentus (jei pasiūlymą pateikia ne vadovas).

	5.8.4.
	Pirkimo sąlygų 5.4. punkte nurodyti vertimai į lietuvių kalbą

	5.8.5.
	Kita reikalaujama informacija ir dokumentai (jei reikalaujama).




5.9. Pasiūlymas turi galioti ne trumpiau nei 90 (devyniasdešimt) dienų nuo pasiūlymų pateikimo galutinio termino pabaigos. Jei pasiūlyme nenurodytas  jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose. Perkančioji organizacija turi teisę prašyti, kad tiekėjas pratęstų pasiūlymo galiojimą.
5.10. Pasiūlymas turi būti pateiktas iki skelbime apie pirkimą nurodytos datos, tik elektroninėmis priemonėmis, naudojant CVP IS. Perkančioji organizacija turi teisę pratęsti pasiūlymo pateikimo terminą.
5.11. Kadangi pasiūlymai teikiami tik elektroninėmis priemonėmis, perkančioji organizacija nereikalauja, kad pasiūlymas ir kiti dokumentai būtų pasirašyti tiekėjo ar įgalioto asmens parašu. Pasiūlymai, pateikti vokuose popierine forma, nebus priimami ir vertinami, o bus grąžinami neatplėšti tiekėjui.
5.12. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
5.12.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
5.12.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
5.13. Iki pasiūlymų pateikimo termino pabaigos, tiekėjas turi teisę CVP IS priemonėmis pakeisti arba atšaukti savo pasiūlymą, neprarasdamas teisės į pasiūlymo galiojimo užtikrinimą (jei toks užtikrinimas yra reikalaujamas). Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Norėdamas atšaukti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Po pasiūlymų pateikimo termino pabaigos tiekėjas negali nei atsiimti (atšaukti), nei pakeisti jau pateikto savo pasiūlymo. 
5.14. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
5.15. Perkančioji organizacija neatsako dėl pasiūlymų, kurie nebuvo gauti ar buvo gauti pavėluotai dėl ryšių ir telekomunikacinių priemonių, CVP IS darbo sutrikimų ar kitų nenumatytų atvejų. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. Pasiūlymai, gauti po nustatyto pasiūlymų pateikimo termino pabaigos, bus laikomi negautais ir nebus vertinami. Sutrikus CVP IS veikimui, tiekėjai turi imtis veiksmų, numatytų Rekomendacijose dėl veiksmų, kurių turėtų imtis pirkimo vykdytojai ir tiekėjai, sutrikus Centrinės viešųjų pirkimų informacinės sistemos veikimui, patvirtintose Viešųjų pirkimų tarnybos direktoriaus 2018 m. kovo 15 d. įsakymu Nr. 1S-31 (aktuali redakcija).
5.16. Perkančioji organizacija neatlygina Tiekėjams išlaidų, patirtų rengiant ir pateikiant pasiūlymus.

6. PASIŪLYMŲ ŠIFRAVIMAS

6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
6.1.1. iki pasiūlymų pateikimo termino pabaigos, naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina);
6.1.2. per 45 min. nuo pasiūlymų pateikimo termino pabaigos CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą.
6.1.3. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis: perkančiosios organizacijos elektroniniu paštu: sigita.varneckiene@lsmu.lt,  nurodant pirkimo pavadinimą, numerį ir datą. Tokiu atveju Tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). 
6.1.4. tiekėjui užšifravus visą pasiūlymą ir iki pradinio susipažinimo su pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

7. SUSIPAŽINIMAS SU PASIŪLYMAIS IR JŲ VERTINIMAS

7.1. Pradinis susipažinimas su CVP IS priemonėmis gautais pasiūlymais pradedamas ne anksčiau nei po 45 minučių po galutinių pasiūlymų pateikimo termino pabaigos.
7.2. Kadangi pirkimas vykdomas CVP IS priemonėmis, tiekėjai negalės dalyvauti posėdyje, kuriame susipažįstama su elektroninėmis priemonėmis pateiktais pasiūlymais. Posėdyje galės dalyvauti ir stebėti pirkimus prižiūrinčios institucijos bei stebėtojai (valstybės ir savivaldybių institucijų ar įstaigų atstovai, LSMU atstovai).
7.3. Ekonomiškai naudingiausias pasiūlymas išrenkamas pagal kainą. 
7.4. Pateiktus pasiūlymus nagrinėja, vertina ir palygina Lietuvos sveikatos mokslų universiteto pirkimo organizatorius (toliau – pirkimo organizatorius).
7.5. Pasiūlymų vertinimo metu:
7.5.1. vertinama ar tiekėjo pasiūlymas ir siūlomas pirkimo objektas atitinka pirkimo dokumentuose nustatytus reikalavimus;
7.5.2. vertinama ar pasiūlyme nėra kainos apskaičiavimo klaidų;
7.5.3. vertinama ar tiekėjo pasiūlyta pirkimo objekto dalies ar jo dalies kaina nėra per didelė ir nepriimtina. Tiekėjo pasiūlyta kaina yra per didelė ir nepriimtina, jeigu ji viršija perkančiosios organizacijos pirkimo objekto ar jo daliai suplanuotą skirti maksimalią lėšų sumą, numatytą pirkimo sąlygų 2.3punkte;
7.5.4. atlieka kitus veiksmus, susijusius su pasiūlymu vertinimu (pvz.: vertina ar pateikti visi dokumentai, kurie turėjo būti pateikti kartu su pasiūlymu ir pan.);
7.6. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Pirkimo organizatorius, nepažeisdama lygiateisiškumo ir skaidrumo principų, prašo dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą.Duomenys ir (arba) dokumentai gali būti tikslinami, aiškinami ar papildomi, vadovaujantis VPĮ 45 straipsnio 3 dalies nuostatomis, pagrindiniais pirkimų principais ir Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 patvirtintomis Pasiūlymų patikslinimo, papildymo ar paaiškinimo taisyklėmis.
7.7. Iškilus klausimams dėl pasiūlymų turinio, pirkimo organizatorius gali prašyti tiekėjų patikslinti, papildyti arba paaiškinti savo pasiūlymus, tačiau jis negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
7.8. Pirkimo organizatorius dėl dokumentų tikslinimo turi pareigą kreiptis į Tiekėją tik vieną kartą, tačiau tai neapriboja teisės Pirkimo organizatoriui (toliau – pirkimo organizatorius) kreiptis ir daugiau kartų.
7.9. Pirkimo organizatorius gali nevertinti viso Tiekėjo pasiūlymo, jeigu patikrinęs jo dalį nustato, kad, vadovaujantis pirkimo dokumentų reikalavimais, pasiūlymas turi būti atmestas.
7.10. Sudaroma pasiūlymų eilė (išskyrus atvejus, kai pasiūlymą pateikia, arba įvertinus pasiūlymus liko tik vienas tiekėjas) pagal pirkimo sąlygose nustatytą ekonomiškai naudingiausio pasiūlymo vertinimo kriterijų, t. y. kainą. Į pasiūlymų eilę įtraukiami tiekėjai, kurių pasiūlymai neatmesti ir atitiko pirkimo dokumentuose nustatytus reikalavimus. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.
7.11. Nustatomas pirkimo laimėtojas. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina.
7.12. Pirkimo organizatorius suinteresuotiems dalyviams, ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma Sutartis, ir pateikia VPĮ 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūrų metu, santrauką, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti Sutarties, perkančioji organizacija taip pat nurodo priežastis, dėl kurių priimtas toks sprendimas.
7.13. Tiekėjas, kurio pasiūlymas laimėjo, kviečiamas sudaryti Sutartį. 
7.14. Perkančioji organizacija atmeta pasiūlymą, jeigu:
7.14.1. tiekėjas pasiūlymą ar jo dalį pateikė ne CVP IS priemonėmis;
7.14.2. pasiūlymas neatitiko pirkimo sąlygose nustatytų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis[footnoteRef:1]; [1:  Pasiūlymų patikslinimo, papildymo ar paaiškinimo taisyklės, patvirtintos Viešųjų pirkimų tarnybos direktoriaus 2022 m. gruodžio 30 d. įsakymu Nr 1S-240 „Dėl Pasiūlymų patikslinimo, papildymo ar paaiškinimo taisyklių patvirtinimo“.] 

[bookmark: _Hlk65140515]7.14.3. tiekėjo pasiūlyta kaina yra per didelė ir nepriimtina. Tiekėjo pasiūlyta kaina yra per didelė ir nepriimtina, jeigu ji viršija perkančiosios organizacijos pirkimo objekto ar jo daliai suplanuotą skirti maksimalią lėšų sumą, numatytą pirkimo sąlygų 2.3 punkte;
7.14.4. dalyvis per perkančiosios organizacijos nustatytą terminą nepatikslino, nepapildė, nepaaiškino savo pasiūlymo. 
7.14.5. tiekėjas per perkančiosios organizacijos nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą.
7.14.6. jei tiekėjas pateikia daugiau kaip vieną pasiūlymą arba tiekėjų narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;
7.14.7. tiekėjas perkančiosios organizacijos prašymu nepratęsia pasiūlymo galiojimo;
7.14.8. tiekėjas iki susipažinimo su pasiūlymais posėdžio pradžios nepateikia pasiūlymo iššifravimo slaptažodžio;
7.15. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.
8. KITOS SĄLYGOS IR INFORMACIJA

8.1. Sutarties sudarymo atidėjimo terminas netaikomas.
[bookmark: _Hlk125710363]8.2. Perkančioji organizacija, gavusi pretenziją, sudaro pirkimo sutartį ne anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui, suinteresuotiems dalyviams dienos.
8.3. Perkančioji organizacija turi teisę savo iniciatyva nutraukti pradėtas pirkimo procedūras, jei atsirado aplinkybių, numatytų Viešųjų pirkimų įstatymo 29 straipsnio 4 dalyje ir privalo nutraukti pradėtas pirkimo procedūras, jei atsirado aplinkybių, numatytų Viešųjų pirkimų įstatymo 29 straipsnio 3 dalyje.
8.4. Tiekėjas, kuris mano, kad  perkančioji organizacija nesilaikė VPĮ reikalavimų ir tuo pažeidė ar pažeis jo teisėtus interesus, VPĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą.
8.5. Tiekėjas, norėdamas iki sutarties sudarymo teisme ginčyti perkančiosios organizacijos sprendimus ar veiksmus, pirmiausia raštu tiekėjo pasirinktomis priemonėmis turi pateikti pretenziją perkančiajai organizacijai. 
8.6. Pretenzijos pateikimo perkančiajai organizacijai, prašymo pateikimo ar ieškinio pareiškimo teismui terminai nustatyti VPĮ 102 straipsnyje.


9. SUTARTIES SĄLYGOS

9.1. Sutarties projektas pateikiamas pirkimo sąlygų priede Nr. 3.

10. PIRKIMO SĄLYGŲ PRIEDAI

10.1. Techninė specifikacija – Priedas Nr. 1; Excel formatu (2.1;2.2)
10.2. Pasiūlymo forma – Priedas Nr. 2;
10.3. Sutarties projektas – Priedas Nr. 3.

Pirkimo sąlygų
Priedas Nr. 1


KURJERIŲ PASLAUGŲ UŽSIENYJE TECHNINĖ SPECIFIKACIJA

1 PIRKIMO OBJEKTO DALIS: Kurjerių paslaugos užsienyje (paprastos ir/arba skubios siuntos)

Reikalavimai Paslaugų tiekėjui:
1. Teikti skubių ir/ar paprastų siuntų paėmimą ir parsiuntimą, pagal iškvietimą, iš Perkančiosios organizacijos buveinės ar padalinio esančio Lietuvoje ir pristatyti gavėjų adresu, per kurjerį,  užsienyje.
2. Perkančiosios organizacijos siunčiamos siuntos gali būti dokumentai/ mokomieji drabužiai/ gaminiai iš stiklo. 
3. Paslaugų teikėjas turi turėti pakuotes, kuriomis būtų apsaugomas gabenamas krovinys. 
4. Perkančiosios organizacijos siunčiamoms siuntoms (eksportui / importui) turi būti suteikiami numeriai (brūkšniniai kodai);
5. Turi turėti internetu pasiekiamą skubių siuntų paieškos sistemą, kurios pagalba galima stebėti skubių siuntų judėjimo kelią, jų faktinę būseną.

2 PIRKIMO OBJEKTO DALIS: Kurjerių paslaugos užsienyje su specifiniais temperatūriniais režimais, sausu ledu, specialiomis dėžėmis, pavojingų medžiagų siuntimas

Reikalavimai Paslaugų tiekėjui:
1. Teikti skubių ir/ar paprastų siuntų paėmimą ir parsiuntimą, pagal iškvietimą, iš Perkančiosios organizacijos buveinės ar padalinio esančio Lietuvoje ir pristatyti gavėjų adresu, per kurjerį,  užsienyje.
2. Perkančiosios organizacijos siunčiamos siuntos gali būti dokumentai/ mokomieji drabužiai/ gaminiai iš stiklo/ siuntos su temperatūriniu režimu/ siuntos su (sausu) ledu/ biologinės medžiagos/ mėginiai (pavojingos medžiagos).
3. Paslaugų teikėjas turi turėti termoizoliacines dėžes ar kitus sprendimus pakuotėms, kai siuntoms galioja griežtas temperatūrinis ar kitoks režimas:
	Paslaugų teikėjas turi atitikti toliau išvardytus  siuntų, kurioms galioja griežtas temperatūrinis ar kitoks režimas, gabenimui keliamus reikalavimus: 
a.  Turėti GDP (Good Distribution Practice (gerosios distribucijos praktikos) sertifikatą;
b. Užtikrinti siuntų gabenimą aktyviomis (reikalaujančiomis energijos šaltinio) ir pasyviomis (paruoštomis iš anksto ir pasyviai vėsinančiomis ar šildančiomis objektus, esančius pakuotės viduje), validuotos temperatūros pakuotėmis. Jei aktyvios arba pasyvios pakuotės gabenimui nėra prieinamos – užtikrinti pervežimą validuotu žemės transportu su temperatūros palaikymo funkcija;
c. Esant poreikiui pateikti pakuotes su sausu ledu;
d. Turėti sertifikuotus, GDP ir GMP (Good Manufacturing Practice (geros gamybos praktika) atitinkančius temperatūrinius daviklius, galėti pateikti kalibracijos sertifikatus;
e. Turėti papildomas vidines pakuotes, skirtas gabenti 6.2 pavojingos klasės mėginius (UN3373 Category B arba A). Esant kitoms pavojingoms krovinių rūšims – paruošti pavojingo krovinio deklaracijas ir pasirūpinti saugiu pakavimu (UN sertifikuotos pakuotės);
f. Turėti patirties ir resursų įgyvendinti išvardytus reikalavimus atitinkančius pervežimus;
g. Turėti apmokytus darbuotojus, kurie gali dirbti su pavojingomis (pvz., UN3373 Category B; sausas ledas) siuntomis.
 
4. Perkančiosios organizacijos siunčiamoms siuntoms (eksportui / importui) turi būti suteikiami numeriai (brūkšniniai kodai);
5. Turi turėti internetu pasiekiamą skubių siuntų paieškos sistemą, kurios pagalba galima stebėti skubių siuntų judėjimo kelią, jų faktinę būseną.
Kiti reikalavimai sutarčiai:

Siuntos gavėjui turi būti pristatyti per nustatytus terminus (nuo siuntų paėmimo dienos):
	„Greito pristatymo“ paslauga
	Pristatymo terminas per 1 darbo dieną. 

	Skubių siuntų pristatymas (eksportas) per kurjerį į Europos šalis ir kitas valstybes
	Pristatymo terminas Nuo 2 iki 4 darbo dienų

	Skubių siuntų parsiuntimas (importas) per kurjerį į Europos šalis ir kitas valstybes
	Parsiuntimo terminas Nuo 2 iki 4 darbo dienų



6. Turėti galimybę išsikviesti Paslaugų teikėjo kurjerį pašto siuntoms paimti internetu / telefonu / el. paštu;
7. Pagal Perkančiosios organizacijos iškvietimą, darbo dienomis, turi paimti iš Perkančiosios organizacijos, paruoštas išsiuntimui siuntas tą pačią darbo dieną jei kvietimas atliktas iki 16 val., adresu: 
            6.1. 	Lietuvos sveikatos mokslų universiteto Dokumentų valdymo tarnyba, A. Mickevičiaus g. 9, LT-44307, Kaunas; 
6.2.		Lietuvos sveikatos mokslų universiteto padalinio esančio Lietuvoje (Kaune, Palangoje, Baisogaloje);
8. Perkančiosios organizacijos siunčiamoms siuntoms (eksportui / importui) turi būti suteikiami numeriai (brūkšniniai kodai);
9. Paslaugų teikėjas turi teikti muitinės tarpininkavimo paslaugas visoms šalims, įskaitant ir trečiąsias šalis, jei  šios paslaugos yra reikalingos perkančiosios organizacijos siuntai. Kaina į trečias šalis turi būti pateikta su muitinimo paslauga.
10. Turi turėti internetu pasiekiamą skubių siuntų paieškos sistemą, kurios pagalba galima stebėti skubių siuntų judėjimo kelią, jų faktinę būseną;
11. Turi nedelsiant raštu informuoti Perkančiąją organizaciją apie bet kurias aplinkybes, kurios trukdo ar gali sutrukdyti teikėjui paslaugų teikimą nustatytais terminais; 
12. Grąžinti nepristatytas siuntas Perkančiajai organizacijai, nurodant priežastis;
13. Turi užtikrinti Perkančiosios organizacijos sutarties vykdymo metu gautos ir su sutarties vykdymu susijusios informacijos konfidencialumą bei apsaugą;
14. Turi Perkančiosios organizacijos 4 punkte išvardintam padaliniui / padaliniams sukurti prisijungimo kodą arba suteikti galimybę bet kuriam LSMU padaliniui esančiam Lietuvoje kurjerį iškviesti telefonu / el. paštu / internetu.
15. Kiekvieną mėnesį, pateikti Perkančiąjai organizacijai PVM sąskaitą su detalizacija iš kurio asmens paimta / parsiųsta siunta ir e.sąskaitą už praėjusio mėnesio suteiktas paslaugas.

Pirkimo sąlygų
Priedas Nr. 2

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie Tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

_______________________________
(Adresatas (perkančioji organizacija))

PASIŪLYMAS
KURJERIŲ PASLAUGŲ UŽSIENYJE PIRKIMUI
 PIRKIMUI


Pildydamas šią formą tiekėjas turi pateikti visą žemiau prašomą informaciją. Jei tiekėjas 2 ir (ar) 3 punktų neužpildo arba juos išbraukia, laikoma kad jis sutarčiai vykdyti subtiekėjų ar trečiųjų asmenų  nepasitelks/ pasiūlyme konfidencialios informacijos nėra.

____________ Nr. ______
(Data)
_____________
(Sudarymo vieta)

	Tiekėjo pavadinimas (Jeigu dalyvauja tiekėjų grupė, surašomi visi dalyvių pavadinimai:
Atsakingasis partneris: 
Partneris Nr. 1:
Partneris Nr. 2 ir t.t.:)
	

	Tiekėjo adresas (Jeigu dalyvauja Tiekėjų grupė, surašomi visi dalyvių adresai)
	

	Tiekėjo juridinio asmens kodas (Jeigu dalyvauja Tiekėjų grupė, surašomi visų Tiekėjų grupės narių juridinio asmens kodai)
	

	Asmuo, atsakingas už pasiūlymą – vardas, pavardė arba Tiekėjų grupės narys, atstovaujantis grupei (jei pasiūlymą teikia tiekėjų grupė)
	

	Asmens, atsakingo už pasiūlymą – telefono numeris ir el. paštas arba Tiekėjų grupės nario, atstovaujančio grupei (jei pasiūlymą teikia tiekėjų grupė) telefono numeris ir el. paštas
	



1. Šiuo pasiūlymu pažymime, kad sutinkame su visomis pirkimo sąlygomis, nustatytomis:
1.1. skelbime apie pirkimą;
1.2. šiose pirkimo sąlygose; 
1.3. kituose pirkimo dokumentuose (jų paaiškinimuose, papildymuose (jei tokių yra));
1.4. Pateikdamas pasiūlymą CVP IS priemonėmis, patvirtinu, kad dokumentų skaitmeninės kopijos ir elektroninėmis priemonėmis pateikti duomenys yra tikri.

2. Patvirtiname, kad:
2.1. sutarties vykdymui pasitelksiu subtiekėjus* (jei jie yra žinomi):

	Eil. Nr.
	Pirkimo sutarties dalis, kurios vykdymui bus pasitelkiami subtiekėjai*
	Subtiekėjo pavadinimas. Nurodoma: juridinio asmens kodas (jei pasitelkiamas juridinis asmuo), adresas arba nurodomas vardas, pavardė. el. paštas (jei pasitelkiamas fizinis asmuo)

	1
	Kita (pildoma, jei pasitelkiama)
	

	
	
	

	
	
	


*- Subtiekėjas – tiekėjo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus (Metodikos 2.7 p.).


3. Šiame pasiūlyme pateikta ši konfidenciali informacija (pildyti tuomet, jei bus pateikta konfidenciali informacija):
	Eil. Nr. 
	Pateikto dokumento pavadinimas
	Lapų skaičius
	Paaiškinimas kokia konkrečiai informacija, esanti dokumente yra konfidenciali ir kodėl1

	
	
	
	

	
	
	
	

	
	
	
	


Pastaba: 1- Nurodant, jog informacija yra konfidenciali, prašome pateikti konfidencialumą įrodančius dokumentus ir argumentus. Visas Tiekėjo Pasiūlymas negali būti laikomas konfidencialia informacija. Tuo atveju, jei Lentelė ar atskiros jos eilutės nėra užpildomos, Komisija laikys, kad ta Pasiūlymo informacija arba atitinkama jos dalis nėra laikoma konfidencialia. 
Atkreipiame dėmesį, kad vadovaujantis VPĮ ir (arba atitinkamai), Konfidencialia negali būti laikoma informacija, kuri atitinka VPĮ 20 straipsnio 2 dalyje ir nustatytus požymius ir sąlygas, o Komisijai kilus abejonių dėl Tiekėjo Pasiūlyme nurodytos informacijos konfidencialumo, ji  kreipiasi į Tiekėją su prašymu įrodyti nurodytos informacijos konfidencialumą. Per Komisijos nurodytą terminą (kuris negali būti trumpesnis kaip 3 darbo dienos) Tiekėjui nepateikus tokių įrodymų arba pateikus netinkamus įrodymus, laikoma, kad tokia Pasiūlyme nurodyta informacija yra nekonfidenciali.

4. Mes siūlome pirkimo  objektą už šią kainą:
4.1. Mes siūlome 1 pirkimo objekto dalį kurjerių paslaugos užsienyje (paprastos ir/arba skubios siuntos) už šią kainą, kuri nurodyta Pirkimo sąlygų Priede Nr. 2.1 ,,Kainos pasiūlymas“.
· Teikdami šį pasiūlymą, mes patvirtiname, kad į mūsų pasiūlymo kainą įskaičiuotos visos išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą;
· Taip pat mes patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties įvykdymui;
· Patvirtiname, kad pirkimo objektas atitinka konkurso sąlygų priede Nr. 1 pateiktoje techninėje specifikacijoje nurodytus reikalavimus.
· Patvirtiname, kad pirkimo sutartį vykdys tik teisę verstis atitinkama veikla turintys asmenys.
· Teikdami šį pasiūlymą patvirtiname, kad neturime VPĮ 46 str. 21 dalyje nurodyto pašalinimo pagrindo. 


4.2. Mes siūlome 2 pirkimo objekto dalį kurjerių paslaugos užsienyje su specifiniais temperatūriniais režimais, sausu ledu, specialiomis dėžėmis, pavojingų medžiagų siuntimas už šią kainą, kuri nurodyta Pirkimo sąlygų Priede Nr. 2.2 ,,Kainos pasiūlymas“
· Teikdami šį pasiūlymą, mes patvirtiname, kad į mūsų pasiūlymo kainą įskaičiuotos visos išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą;
· Taip pat mes patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties įvykdymui;
· Patvirtiname, kad pirkimo objektas atitinka konkurso sąlygų priede Nr. 1 pateiktoje techninėje specifikacijoje nurodytus reikalavimus.
· Patvirtiname, kad pirkimo sutartį vykdys tik teisę verstis atitinkama veikla turintys asmenys.
· Teikdami šį pasiūlymą patvirtiname, kad neturime VPĮ 46 str. 21 dalyje nurodyto pašalinimo pagrindo. 

5. Kartu su pasiūlymu pateikiami šie dokumentai (pateikdamas pasiūlymą CVPIS priemonėmis patvirtinu, kad dokumentų skaitmeninės kopijos yra tikros): 

	Eil. Nr.
	Pateiktų dokumentų pavadinimas
	Dokumento puslapių skaičius

	
	
	

	
	
	

	
	
	



6. Pasiūlymas galioja _________________________________
(pasiūlymas turi galioti ne trumpiau nei iki pirkimo sąlygų 5.9  p. nustatyto termino. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose).

	
	





Pirkimo sąlygų
Priedas Nr. 3

Sutarties projektas 
(pateikiamas atskiru dokumentu)

